Here is a page extracted from Wikipedia that may contain CSS, HTML, and a lot of unformatted text.

Title: Especie en periglo d'extinción
Content: Una especie se considera en periglo d'extinción, sía vechetal u animal, cuan se troba compromesa a suya existencia globalment. Isto se puet deber tanto a la depredación dreita sobre a especie como a la desaparición d'un recurso d'o cual ista pende, tanto por l'acción de l'ombre, debito a cambios en l'habitat, producto de feitos fortuitos (como desastres naturals) u por cambios graduals d'o clima.

En a versión 2009 d'a Lista Roya d'a UICN 2.448 taxons de animals e 2.280 de plantas se troban baixo a categoría "En Periglo", chunto con atros 1.665 taxons d'animals e 1.575 de plantas que tamién lo fan pero baixo a categoría de "En Peligro Critico".

Muitas nacions tiene leis ta protecher a las especies que penden d'a suya conservación ta existir, por eixemplo con a prohibición d'a suya cazata. Manimenos, pocas especies obtienen una protección legal considerable, estinguindo-se muitas sin dengún tipo de reconoiximiento publico.

A extinción d'una especie ye irreparable y, de momento, irreversible, afectando de traza dreita u indreita a la cadena alimentaria y, incluso, a lo propio ser humán.

Especies en periglo d'extinción en Aragón 
En Aragón bi ha especies endemicas de plantas con una distribución tan localizata que podrían estar en periglo de desapareixer. Entre as especies de mamifers en periglo d'extinción tenemos o Galemys pyrenaica y entre os amfibios a rana pirenenca (Rana pyrenaica).

Especies extinguitas en Aragón 
Bi ha especies en periglo d'extinción que ya no fan parte d'a fauna aragonesa pero que pueden trobar-se en atros puestos. Ye o caso de l'alica imperial que viviba en o Sistema Iberico, d'o cerval iberico u d'a foca monche que viviba en o Baixo Ebro dica Casp.

Referencias

Vinclos externos 
  A lista roya d'especies.